High Contrast

**Lincoln Barrett** (* 18. september 1979, Cardiff, Wales, Spojené kráľovstvo), viac známy ako **High Contrast**, je waleský drum and bassový DJ a producent.

Špecializuje sa na liquid drum and bass, liquid funk a drum and bass celkovo, s prvkami jump-up, jungle a melodic drum and bass, ktoré uplatňuje najmä v remixoch pokojnejších liquidových trackov.

Za svoj remix tracku Jorja Smith – The One bol v roku 2019 nominovaný na Grammy.

## História
Lincoln Barrett vyrastal v záujme o film a filmové soundtracky než o samotnú hudbu a dodnes je v jeho tvorbe vidieť vplyv soundtrackového albumu k filmu *[[A Clockwork Orange]]* a soundtracku Vangelis k filmu *[[Blade Runner]]*. Počas svojich filmových štúdií navštívil J Majikovu *Arabian Nights*, ktorá ho v jeho sedemnástich rokoch priviedla k drum and bassu. Krátko nato začal produkovať hudbu, vďaka ktorej sa stal rezidentom v Cardiffskej drum and bassovej show zvanej Silent Running. Počas svojho pôsobenia v Silent Running si zahral popri umelcoch ako Grooverider a London Elektricity. Barrettova hudba sa dá jednoducho zaradiť ako drum and bass, ale mnoho hudobných kritikov ju priraďuje ku liquid funku. Jeho hudba obsahuje vplyvy house a takisto tiež androgynicky načasované vokály, elektronické piána, husle a jemne vložené sample.

V júni 2002 bolo vydané pod Hospital Records jeho debutové LP s názvom *True Colours*, ktoré sprevádzali kladné reakcie nielen zo strany kritikov, ale single „Return of Forever“ a „Global Love“ sa dostali do UK Singles Chart. Jeho druhý album *High Society* vydaný v roku 2004 bol jedným z najlepších drum and bassových albumov roka. 6. apríla 2003 sa High Contrast predstavil v prestížnej BBC Radio 1 Essential Mix show. Jeho mix obsahoval to najlepšie zo súčasnej liquid funkovej scény, ale najviac skladieb bolo z dielní vydavateľstva Hospital Records. Tento mix sa na BBC Radio 1 vysielal 9. januára 2005, keď drum and bassový umelec Andy C nebol schopný dodať vlastný mix.

## Súčasnosť
Dnes patrí Barrett k najvyhľadávanejším DJom a dostal ponuky k mnohým mixom – napríklad od Missy Elliott ku remixu piesne „We Run This“, od The Streets k remixu piesne „Has it Come“ a od The White Stripes k remixu piesne „Blue Orchid“. Barrett nepije alkohol, nefajčí, neberie drogy a je vegetarián. Jeho otec bol známy waleský rock and rollový spevák vystupujúci pod prezývkou Shakin Stevens. Jeho matka je členkou Welsh Assembly pre južný Cardiff a Penarth.

Barrett v súčasnosti robí rezidenta v kluboch Herbal a Heaven v Londýne za Hospitality, hráva v The Welsh Club v Cardiffe a pravidelne sa stretáva v klube Fabric v Londýne. Po vydaní skladieb „When The Lights Go Down“, „Angels and Fly Remix“ a „Days Go By“ nasmeroval svoj talent na tvrdšiu hudbu ako je liquid funk. V jeho novšej tvorbe je pridaný elektronický organ, ale stále je v nej poznať klasický, melodický štýl. V októbri 2005 rozbieha Barrett svoje vlastné vydavateľstvo The Contrast. Prvý singel „Days Go By/What We Do“ bol vydaný na začiatku novembra 2005. Na BBC Radio 1 si v Essential Mixe druhýkrát zahral 7. októbra 2007. Zoznam skladieb si môžete pozrieť tu. Tento mix je podľa Peteho Tonga najlepší Essential Mix roku 2007.

High Contrast sa postupne stal vlastnou značkou, pomedzi svoju tvorbu, napredujúcu novým smerom, však vydával kúsky spomínajúce na starú tvorbu – príkladom je album The Agony and The Ecstasy (2012), ktorý kombinuje nové prvky liquid drum and bass štýlu s elektronickým organom a často až americkou gospelovou/kostolnou hudbou.

Liquid drum and bass sa od roku 2012 čoraz viac dostával aj na playlisty svetových rádií (viaceré koncepty po verejnoprávnych BBC rádiách prevzal aj komerčný sektor), príklady, ktoré počuť aj v roku 2020, sú napríklad Sigma – Nobody to Love či Netsky – Rio. Viacero umelcov túto pop-liquid drum and bass vlnu využilo, High Contrast je medzi nimi. V podobnom duchu sa nesie aj jeho remix tracku Jorja Smith – The One, za ktorú získal nomináciu na Grammy.

## Diskografia
### Albumy
* *[[True Colours]]* (2002)
* *[[High Society]]* (2004)
* *[[Tough Guys Don't Dance]]* (2007)
* *Watch the Ride - High Contrast* (2008)
* *[[Confidential]]* (2009) (UK #68)
* *The Agony and The Ecstasy* (2012) (UK #45)

### Kompilácie
* *[[FabricLive.25]]* (2005)
* Hospitality Presents This is Drum + Bass (2009)

### Single
* „Make it Tonight“ / „Mermaid Scar“ (2001)
* „Return of Forever“ (2002)
* „Global Love“ (2002)
* „Basement Track“ (2003)
* „Twilight's Last Gleaming“ (2004)
* „Angels and Fly“ (2004)
* „Racing Green“ / „St Ives“ (2004)
* „When the Lights Go Down“ / „Magic“ (2005)
* „Days Go By“ / „What We Do“ (2005)
* „Everything's Different“ / „Green Screen“ (2007)
* „If We Ever“ / „Pink Flamingos“ (vydaný 16. júla 2007)
* „In A Gadda Da Vida“ / „Forever And A Day“ (2007) UK Indie – #12
*„The First Note Is Silent“ (s Tiëstom a Underworld) (2011) (UK Singles Chart #48)

### Remixy
* „Kaleidoscope“ od Tiesto
* „Wall“ od Enter Shikari
* „Baggy Bottom Boys“ od Jokers of the Scene
* „Ready for the Weekend“ od Calvin Harris
* „In For The Kill (Skream's Let's Get Ravey Mix)“ od La Roux
* „Most Precious Love“ od Blaze featuring Barbara Tucker
* „Hometown Glory“ od Adele
* „Pjanoo“ od Eric Prydz
* „Reload It“ od Kano
* „Time to Pretend“ od MGMT
* „Something Good '08“ od Utah Saints
* „Papua New Guinea“ od Future Sound of London
* „I Found U“ od Axwell
* „It’s Too Late“ od The Streets
* „Talk“ od Coldplay
* „Gold Digger“ od Kanye West
* „Flashing Lights“ od Kanye West
* „We Run This“ od Missy Elliott
* „My Dreams“ od London Elektricity featuring Robert Owens
* „Headlock“ od Imogen Heap
* „Barcelona“ od D.Kay & Epsilon
* „My Doorbell“ od The White Stripes
* „Hey U“ od Basement Jaxx
* „Thugged Out Bitch“ od Dillinja
* „Girls & Boys“ od Aquasky & El Hornet
* „Renegade Snares“ od Omni Trio
* „Back For More“ od Influx Datum
* „Karma (Comes Back Around)“ od Adam F & Guru
* „No More“ od Roni Size & Dynamite MC
* „No Soul“ od ILS
* „Spaced Invader“ od Hatiras
* „This Feeling“ od Blue Sonix
* „Born Free“ od M.I.A.
* „Blue Orchid“ od The White Stripes

## Referencie

## Externé odkazy
* High Contrast official biography  na Hospital Records.com
* 

Kategória:Drum and bassoví hudobníci
Kategória:Britskí hudobní producenti